《登东皋》
元代·甘复

日夕登东皋，东皋树参差。回首望故园，天阔云空垂。

闾里孰不念，旅游孰不悲。大川风波盛，远道豺虎饥。

上兴杞国忧，下肆楚狂痴。苦遭事物役，不觉岁月驰。

年少诵经史，素心在济时。漂荡无定迹，神隳意若疲。

从以业耕作，□□歌古词。

作者简介：元明间江西馀干人，字克敬。元末，从张翥游。洪武初，以前元遗民，为士林所推重。惜诗篇什散漫，仅存手墨于同里。